Komisjoni direktiiv,

15. detsember 1982,

millega kohandatakse tehnika arenguga nõukogu direktiivi 79/622/EMÜ põllu- või metsamajanduslike ratastraktorite ümbermineku kaitsekonstruktsioone käsitlevate liikmesriikide õigusaktide ühtlustamise kohta (staatiline testimine)

(82/953/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 79/694/EMÜ, [2] ja Kreeka ühinemisaktiga, eriti selle artiklit 11,

ning arvestades, et:

selles valdkonnas omandatud kogemuste tulemusel ja pidades silmas praegust olukorda, on nüüd võimalik nõukogu direktiivi 79/622/EMÜ [3] mõningaid sätteid täiustada ning viia need tegelike katsetingimustega suuremasse vastavusse;

käesoleva direktiivi sätted ei piira nõukogu 28. juuni 1977 aasta põllu- või metsamajanduslike ratastraktorite [4] tüübikinnitust käsitlevate liikmesriikide õigusaktide ühtlustamist käsitleva direktiivi 77/536/EMÜ sätete kohaldamist, seega võib kuni kindlaksmääratud kuupäevani paigaldada traktoritele kas direktiiviga 77/536/EMÜ või käesoleva direktiiviga vastavuses olevaid ümbermineku kaitsekonstruktsioone;

käesoleva direktiivi sätted on kooskõlas põllu- ja metsanduslike traktoritega kauplemiselt tehniliste tõkete kõrvaldamist käsitlevate direktiivide tehnika arengule kohandamise komitee seisukohaga,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 79/622/EMÜ II, III ja IV lisa muudetakse kooskõlas käesoleva direktiivi lisaga.

Artikkel 2

1. Alates 1. oktoobrist 1983 ei tohi liikmesriigid:

- keelduda traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 viimases taandes nimetatud dokumendi väljastamisest ega siseriikliku tüübikinnituse andmisest, ega

- keelata traktorite kasutuselevõtmist,

kui nimetatud traktoritüübile või traktorite tüüpidele mõeldud ümbermineku kaitsekonstruktsioon vastab käesoleva direktiivi sätetele.

2. Alates 1. oktoobrist 1984 liikmesriigid:

- ei anna enam välja nõukogu direktiivi 74/150/EMÜ artikli 10 lõike 1 viimases taandes sätestatud dokumenti traktoritüübile, mille ümbermineku kaitsekonstruktsioon ei vasta käesoleva direktiivi sätetele,

- võivad keelduda siseriikliku tüübikinnituse andmisest traktoritüübile, mille ümbermineku kaitsekonstruktsioon ei vasta käesoleva direktiivi sätetele.

3. Alates 1. oktoobrist 1985 võivad liikmesriigid keelata niisuguste traktorite kasutuselevõtu, mille ümbermineku kaitsekonstruktsioon ei vasta käesoleva direktiivi sätetele.

4. Lõigete 1 kuni 3 sätted ei välista direktiivi 77/536/EMÜ sätteid.

Artikkel 3

Liikmesriigid jõustavad käesoleva direktiivi järgimiseks vajalikud õigusnormid hiljemalt 30. septembriks 1983. Liikmesriigid teatavad sellest viivitamata komisjonile.

Artikkel 4

Käesolev direktiiv on adresseeritud liikmesriikidele.

Brüssel, 15. detsember 1982

Komisjoni nimel

komisjoni liige

Karl-Heinz Narjes

[1] EÜT L 84, 28.3.1974, lk 10.

[2] EÜT L 205, 13.8.1979, lk 17.

[3] EÜT L 179, 17.7.1979, lk 1.

[4] EÜT L 220, 29.8.1977, lk 1.

--------------------------------------------------

LISA

Direktiivi 79/622/EMÜ II lisa muudetakse järgmiselt.

Punkt 4.1.1 jäetakse välja.

Punktist 4.1.2 saab punkt 4.1.1 nagu alljärgnevalt esitatud:

"4.1.1. III lisa punktides 1.2, 1.3, 1.5, 1.6. ja vajadusel 1.7 kirjeldatud katsete ajal ei jäänud ükski III lisa punktis 3.2. kirjeldatud liikumisruumi osa kaitsekonstruktsioonist kaitsest väljapoole ning sellesse ei sisenenud ükski kaitsekonstruktsiooni osa.

Ülekoormuskatse läbiviimisel ei tohi jõud katse vastava energia neeldumise staadiumis olla nõrgem kui 0,8 maksimaalsest jõust, mis esineb nii põhikatse kui vastava ülekoormuskatse ajal (vt IV lisa joonised 4b ja 4c)."

Punktist 4.1.3 saab punkt 4.1.2.

Pärast punkti 4.1.3 (nüüd 4.1.2) liidetakse järgnevalt punkt 4.1.3:

"4.1.3. Punktis, kus on saavutatud iga konkreetse horisontaalse koormustesti puhul nõutav energiatase, peab jõud ületama 0,8 Fmax."

Punkti 6

"TÄHISED"

muudetakse käesolevaga järgmiselt:

pärast tähist D lisatakse järgnev tähis:

"D’ = = konstruktsiooni läbipaine (mm) nõutava arvestusliku energia puhul."

Tähise F tekst asendatakse järgnevaga:

"F’ = = jõud kalkuleeritud nõutava energia puhul."

Tähise F-D teksti muudetakse järgmiselt:

"F-D = = jõu/läbipainde kõver."

Tähist Eil2 kirjeldavat teksti muudetakse järgnevalt:

"Eil2 = = sisendenergia, mis neelatakse teisel pikisuunalisel koormuse (J) rakendamisel."

Tähised Ei, E’1, Ea and E”1 jäetakse välja.

Direktiivi 79/622/EMÜ III lisa muudetakse järgnevalt:

Punkt 1.2 asendatakse järgnevaga:

"1.2. Pikisuunaline koormus (vt IV lisa joonis 2)

Koormust rakendatakse horisontaalselt ja traktori vertikaalse kesktasapinnaga paralleelselt.

Traktorite puhul, mille massist vastavalt II lisa punktis 1.3. defineeritule vähemalt 50 % lasub tagaratastel, rakendatakse pikisuunalist koormust tagant ja küljelt kaitsekonstruktsiooni pikisuunalise kesktasandi erinevatelt pooltelt. Traktorite puhul, mille massist vähemalt 50 % lasub esiratastel, rakendatakse pikisuunalist koormust eest kaitsekonstruktsiooni samale poolele, kui külgkoormust.

Seda rakendatakse kaitsekonstruktsiooni kõrgeimale ristisuunalisele konstruktsiooniosale (st osale, mis ümberpaiskumise korral tõenäoliselt kõige esimesena maad puudutab).

Rakenduspunkt paikneb välisnurgast mõõdetuna ühe kuuendiku võrra kaitsekonstruktsiooni katuse laiusest seespool. Kaitsekonstruktsiooni laiuseks arvestatakse vahemaa kahe joone vahel, mis on traktori vertikaalse kesktasandiga paralleelsed ning puudutavad ülemiste ristsuunaliste konstruktsiooniosade ülaserva puudutavas horisontaaltasandis kaitsekonstruktsiooni äärmiseid välispunkte.

Tala ei tohi olla lühem, kui üks kolmandik kaitsekonstruktsiooni laiusest (nagu eelnevalt kirjeldatud) ning mitte üle 49 mm miinimumist pikem.

Pikisuunalist koormust rakendatakse tagant või eest nagu defineeritud II lisa punktis 3.1.1.1.

Katse lõpetatakse alati, kui:

a) kaitsekonstruktsiooni poolt neelatud deformatsioonienergia on nõutava sisendenergiaga Eil 1 (kus Eil 1 = 1,4 mt) võrdne või suurem;

b) konstruktsioon tungib liikumisruumi või jätab selle kaitseta."

Punkt 1.4 asendatakse järgnevaga:

"1.4. Ülekoormuskatse

1.4.1. Kui horisontaalse koormuskatse ajal ilmnevad rebendid, praod või kooldumine, võib osutuda vajalikuks ülekoormuskatse teostamine, et määrata konstruktsiooni jääktugevus ning kindlustada, et see on rullumise talumiseks piisav (vt joonised 4a, 4b ja 4c).

Ülekoormuskatse viiakse läbi kõigil juhtudel, kui nõutava energia neelamisel konstruktsiooni poolt saavutatud läbipainde viimase 5 % ajal väheneb jõud enam kui 3 % võrra (vt joonis 4b).

1.4.2. Ülekoormuskatse tähendab horisontaalse koormuse järk-järgulist suurendamist esialgselt nõutud energiakoguse suurendamisel 5 % muutude kaupa kuni maksimaalselt 20 % lisaenergia saavutamiseni (vt joonis 4c).

1.4.2.1. Ülekoormuskatse tulemused on rahuldavad, kui pärast nõutava energiahulga suurendamist 5 %, 10 % või 15 % võrra väheneb jõud 5 %lise muudu kohta vähem kui 3 % ja jääb suuremaks kui 0,8 Fmax.

1.4.2.2. Ülekoormuskatse tulemused on rahuldavad, kui pärast 20 % lisaenergia neelamist konstruktsiooni poolt ületab jõud 0,8 Fmax.

1.4.2.3. Ülekoormuskatse ajal on lubatud elastse läbipainde tõttu tekkinud lisapraod või -murrud ja/või tungimine liikumisruumi või kaitse puudumine seal. Samas pärast koormuse eemaldamist ei tohi konstruktsioon tungida liikumisruumi, mis on täielikult kaitstud."

Punktid 3.1 kuni 3.1.4. jäetakse välja.

Punktidest 3.2. ja 3.3. saavad vastavalt punktid 3.1. ja 3.2.

Direktiivi 79/622/EMÜ IV lisa muudetakse käesolevaga järgmiselt:

"JOONISED

Joonis 1: Külgkoormuse rakenduspunkt

Joonis 2: Pikisuunalise koormuse rakenduspunkt tagant

Joonis 3: Muljumiskatse korralduse näidis

Joonis 4a: Jõu/läbipainde kõver – ülekoormuskatse pole vajalik

Joonis 4b: Jõu/läbipainde kõver – ülekoormuskatse on vajalik

Joonis 4c: Jõu/läbipainde kõver – ülekoormuskatset tuleb jätkata

Joonis 5: Näide püsiva, elastse ja täieliku läbipainde tingimustest

Joonis 6a: Liikumisruumi külgvaade

Joonis 6b: Liikumisruumi eest/tagant vaade

Joonis 6c: Isomeetriline vaade

Joonis 7: Istme võrdluspunkti määramise seadmed

Joonis 8: Istme võrdluspunkti määramise meetod"

Ainult ingliskeelses versioonis asendatakse joonis 1 pealkiri järgnevaga:

"Külgkoormuse rakenduspunkt."

Skeemid joonistel 2, 4a, 4b ja 4c asendatakse järgnevatega:

+++++ TIFF +++++

+++++ TIFF +++++

Joonis 2Tagumise pikisuunalise koormuse rakenduspunkt (kui vähemalt 50 % traktori massist lasub tagaratastel)Joonis 4aJõu/läbipainde kõver – ülekoormuskatse pole vajalik

1. Võrdluspunkt aF’ = 0,95 D’.

1.1. Ülekoormuskatse ei ole vajalik kuni aF’ < 1,03 F’.

+++++ TIFF +++++

Joonis 4bJõu/läbipainde kõver – ülekoormuskatse vajalik

1. Võrdluspunkt aF’ = 0,95 D’.

1.1. Ülekoormustest on vajalik alates aF’ > 1,03 F’.

1.2. Ülekoormustesti tulemused on rahuldavad kuni bF’ > 0,97 F’ ja bF’ > 0,8 Fmax.

+++++ TIFF +++++

Joonis 4cJõu/läbipainde kõver – jätkata ülekoormuskatset

1. Võrdluspunkt aF’ = 0,95 D’.

1.1. Ülekoormuskatse on vajalik alates aF’ > 1,03 F’.

1.2. Alates bF’ < 0,97 aF’ tuleb ülekoormuskatset jätkata.

1.3. Alates cF’ < 0,97 bF’ tuleb ülekoormuskatset jätkata.

1.4. Alates dF’ < 0,97 cF’ tuleb ülekoormuskatset jätkata.

1.5. Ülekoormuskatse tulemused on rahuldavad kuni eF’ > 0,8 Fmax.

NB:

alati, kui F langeb allapoole 0,8 Fmax, tuleb konstruktsioon välja praakida.

--------------------------------------------------